تورکیه جمهوریتی جمهوررئیسی رجب طیب اردوغان توناوکون روسیه پایتختی مسکو گه تشریف بویوردی.
جمهوررئیس اردوغان, روسیه دولت رهبری ولادیمیر پوتین بیلن تورکیه- روسیه عالی همکارلیک کینگشی نینگ سککیزینچی ییغیلیشی نی باشقردی.
ایککی رهبر اوشبو ییغیلیش آرتیدن ایسه اورتاق مطبوعاتی کنفرانس ترتیب له دی.
"سوریه نینگ شمالیده اولکه میز نینگ خوفسیزلیگی و سوریه نینگ توپراق بوتونلیگی نی تهدید قیله دیگن هر قنده ی بیر حرکت گه اجازت بیرمیمیز" دییه قید ایتگن جمهوررئیس اردوغان, سوز لری نی, "روسیه بیلن همکارلیکده ملی خوفسیزلیگی میز گه ضرر بیره دیگن ترورچی لرنی سوریه دن هیده ب یوباریش بوییچه قرارلی میز" شکلیده دوام ایتتیردی.
سوریه ده اساسی قانون کمیته سی نینگ یقین کیله جکده فعالیت گه باشله شی بوییچه قرارلی ایکن لیک لری نی هم بیلدیرگن اردوغان, "سوریه و منطقه مقیاسیده گی مسئله لر بوییچه صحبت قیلدیک.  امریکا قوشمه ایالت لری نینگ چیقیشی توغریسیده سوز یوریتدیک.  ادلب و منطقه ده گی ینگی لیک لر باره سیده بحث ایتدیک.  کیلگوسیده بوله دیگن اورتاق فعالیت لری میز توغریسیده مصلحت قیلدیک" دییه قید ایتدی.
روسیه نینگ, تجارت بوییچه تورکیه نینگ اینگ کتته اوچینچی همکاری دن عبارت ایکن لیگی نی بیلدیرگن اردوغان, انرژی ساحه سیده گی همکارلیک نینگ ایسه اقتصادی همکارلیک توغریسیده گی اینگ مهم اوشبو موضوع نی تشکیل ایتیاتگن لیگی نی معلوم قیلدی.
تورکیه نینگ, روسیه دن اس 400 راکت مدافعه سیستمی ساتیب آلیشی بوییچه امریکا قوشمه ایالتلری تامانیدن تنقید قیلینگن لیگی توغریسیده هم بحث قیلگن جمهوررئیس اردوغان, "بیز مستقل بیر اولکه میز.  باشقه لری نینگ بیز نینگ ایشی میز گه اره له شیشی ممکن ایمس.  اس 400 راکت مدافعه سیستمی توغریسیده کیره کلی قدم لر نی تشله گن میز.  ایندی اوشبو سیستم دن واز کیچیشی میز نی طلب قیلیاتگن لر, دیمک که بیز نینگ کیم بولگن لیگی میز نی بیلمَیدی لر.  بیز اوز ایشی میزنی بیله میز.  هیچ کیمسه نینگ اوشبو سیستم دن وازکیچیشی میز نی طلب قیلیشی ممکن ایمس" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
